โช ยง-พิล

โช ยง-พิล (เกาหลี:  ; เกิดเมื่อวันที่ 21 มีนาคม พ.ศ. 2493) เป็นนักร้องและนักแต่งเพลงชาวเกาหลีใต้ซึ่งถือเป็นบุคคลที่มีอิทธิพลมากที่สุดคนหนึ่งในวงการเพลงยอดนิยมของเกาหลีใต้ (เค-ป็อป) เขาเปิดตัวในฐานะสมาชิกวงดนตรีร็อค Atkins ในปี พ.ศ. 2511 และเปิดตัวในฐานะศิลปินเดี่ยวด้วยซิงเกิลฮิต "Come Back to Busan Port" ในปี พ.ศ. 2519 โชได้ออกอัลบั้มเดี่ยว 19 อัลบั้มและยังคงได้รับความนิยมอย่างต่อเนื่องตลอดอาชีพการงาน 50 ปีของเขา ได้รับฉายาว่า "ราชาเพลงป็อป" ของเกาหลีใต้ เพลงของเขาติดอันดับ 1 บนชาร์ตเพลงเกาหลีใต้ในช่วงทศวรรษ 1970 1980 1990 และ 2010 เขาได้รับการยกย่องด้วย เครื่องอิสริยาภรณ์วัฒนธรรม ชั้นอึนกวัน สำหรับอิทธิพลอันยิ่งใหญ่ของเขาต่อวงการเพลงป็อปเกาหลีใต้ เขาได้รับเลือกให้เป็น นักร้องแห่งปี และเพลง "Bounce" ของเขาได้รับเลือกให้เป็น เพลงแห่งปี ในการสำรวจที่ดำเนินการโดย Gallup Korea ในปี 2013 
ประวัติ.
1950–1967: ปฐมวัย.
โช ยง-พิล เกิดที่ ซังจ็อง-รี ซงซาน-มย็อน เมืองฮวาซ็อง จังหวัดคย็องกี เกาหลีใต้ ในวันที่ 21 มีนาคม ค.ศ.1950 และใช้ชีวิตวัยเด็กในกรุงโซลเป็นส่วนใหญ่. เขา และนักแสดง อัน ซ็อง-กี เป็นเพื่อนร่วมโรงเรียนกันในโรงเรียนมัธยมต้นคยองดง ในโซล ซึ่งตอนนี้โรงเรียนดังกล่าวปิดตัวไปแล้ว และยังคงเป็นเพื่อนกัน แม้ว่าจะแยกย้ายไปเรียนชั้นมัธยมปลายต่างโรงเรียนกัน เมื่อโช อายุ 7 ขวบ, เขาบังเอิญไปฟัง เรย์ ชาลส์ เล่นฮาร์โมนิก้า และได้เป็นแรงจุดประกาย ที่ทำให้โช ยง-พิลในวัยเด็ก ได้กลายมาเป็นนักดนตรี
1968–1975: ยุคแอทคินส์ ไฟฟ์ ฟิงเกอร์ส์ และคิม ทริโอ.
โช ยง-พิล เริ่มเส้นทางสายดนตรีด้วยการเป็นมือกีตาร์ในวงต่าง ๆ ในปี 1968 เขาได้รวมวงดนตรีร็อกในชื่อ แอทคินส์ และเล่นดนตรีให้กับกองทัพสหรัฐอเมริกา หลังจากนั้น เขาได้ก่อตั้งวงไฟฟ์ ฟิงเกอร์ที่เล่นดนตรีโดยศิลปินผิวดำ ต่อมาในปี 1971 โช ได้เข้าร่วมวงคิม 
ทริโอ ที่เป็นแรงบันดาลใจให้เล่นเพลงร็อก สมาชิกวงคิม ทริโอ ประกอบด้วย พา คิม (กีตาร์), แดน คิม (กลอง) และ ซ็อน คิม (คีย์บอร์ด)
1976–1992: การเป็นศิลปินเดี่ยว.
โช ยง-พิล เปิดตัวในฐานะศิลปินเดี่ยว ด้วยซิงเกิลแรกคือ "#เปลี่ยนทาง ", ซึ่งทำให้เขาได้รับความนิยมจากทั่วประเทศในปีค.ศ.1976 และหลังจากนั้นก็จะโด่งดังไปถึงประเทศญี่ปุ่นด้วย โช จึงออกซิงเกิลของเพลงนี้ในรูปแบบภาษาญี่ปุ่น และได้ไปแสดงสดที่ญี่ปุ่นอีกด้วย ในปีเดียวกันเขาถูกกล่าวโทษเรื่องการเสพกัญชา และถูกห้ามแสดงจนถึงปี 1979 ในปี 1980 เขาได้ออกอัลบั้มแรก ""Woman Outside the Window" " และได้จัดคอนเสิร์ตที่ คาร์เนกี้ ฮอลล์ ใน นครนิวยอร์ก ถือเป็นศิลปินเกาหลีคนแรกที่ได้แสดงที่นั่น ในปี 1988 เขาได้กลายเป็นศิลปินเกาหลีคนแรกที่ได้จัดแสงที่ประเทศจีน ก่อนที่จะมีการสถาปนาความสัมพันธ์ทางการทูตระหว่างสองประเทศเสียอีก
1992–2012: การเสื่อมถอยทางการค้า และการจัดคอนเสิร์ต.
ความสำเร็จทางการค้าของเขาเริ่มเสื่อมถอยลงหลังจากการเกิดขึ้นของซอแทจีแอนด์บอยส์ และ ศิลปินวัยหนุ่มสาวอีกมากมาย อัลบั้มของโช ยง-พิลช่วงหลังปี 1992 ไม่ค่อยประสบความสำเร็จเท่าไรนัก สังเกตได้จากการที่เขาประกาศว่าจะหยุดออกรายการโทรทัศน์ สรุปว่าเขาไม่อาจทำเพลงฮิตได้สักเพลง ในเวลาต่อมา เขามุ่งเน้นการแสดงคอนเสิร์ตมากยิ่งขึ้น ในปี 1993 คอนเสิร์ตของเขาที่ปูซาน มีผู้ชมถึง 1 ล้านคน ถือเป็นสถิติใหม่ของเกาหลีใต้ ในปีเดียวกัน เขาได้กลายเป็นศิลปินเกาหลีใต้คนแรก ที่มียอดขายเกิน 1 ล้านชุด ในปี 2005 โช ได้ไปจัดแสดงคอนเสิร์ตที่กรุงเปียงยาง ประเทศเกาหลีเหนือ ซึ่งเป็นำปได้ยากสำหรับนักร้องชาวเกาหลีใต้.
2013–2021: "Hello" และ 50th anniversary.
เมษายน ค.ศ.2013 โช ยง-พิล ปล่อยอัลบั้มชุดที่ 19 "Hello", ซึ่งเปิดตัวในอันดับที่ 1 บนชาร์ตเพลงของเกาหลีใต้ แทบบดบังเพลงเจนเทิลแมนของไซ ในวันที่ 25 เมษายน 2013 โชกลับเข้าสู่วงการโทรทัศน์ในรายการ Hello ซึ่งรายการนี้ได้มีการถ่ายทอดสดบนยูทูบเช่นกัน.
2022: "Road to 20-Prelude 1".
โช ยง-พิลปล่อยซิงเกิลอัลบั้ม "Road to 20-Prelude 1" ในวันที่ 18 พฤศจิกายน ค.ศ.2022 ber 18, 2022. เพื่อโปรโมทอัลบั้มของเขา เขาได้ปล่อยตัวอย่าง ความยาว 30 วินาทีลงบนช่องยูทูปของเขา ในวันที่ 15 พฤศจิกายน ในวีดีโอดังกล่าวปนะกอบด้วบเพลงใหม่คือ "Moment" และ "Like Serengeti"และจะจัดคอนเสิร์ตเดี่ยวในปี 2022 คือ Cho Yong-pil and the Great Birth ที่ Olympic Gymnastics Arena กรุงโซล ตั้งแต่ 26-27 พฤศจิกายน และ 3-4 ธันวาคม
2024: "20".
โช ยง-พิลปล่อยอัลบั้มชุดที่ 20 คือ "20" ในวันที่ 22 ตุลาคม ค.ศ.2024 เป็นเวลา 11 ปีหลังจากออกอัลบั้มก่อนหน้า